
IN OBITUM 


MARIAE BEATRICIS VICTORIAE SABAUDICAE 


UXORIS 


D: N-: FRANCISCI IV * 


HEXAMETRI * 


Primus Atestinae populis ditionis ad aures 

Nuntius acciderat lento tabescere morbo, 
Nec dehinc arte tua, validum quam senserat ante, 
Goldoni medicüm clarissime, fidere posse 
Augustam patriae matrem; quum protinus omnes - 
Indoluere urbes, pagi, campestria et alpes , 
Invasitque animos damni formido propinqui. 
Nec mora, quod. superest tanto in discrimine, sedes 
Sacratas adeunt omnes, caraeque salutem 
Exposcunt dominae precibus, caelumque fatigant. 
Ante alios adsunt, queis velat candida crines 
Vita, sacerdotum primi, et. Levitidis ordo 
Gentis; tum proceres, subitoque excita dolore 
Turba virim matrumque, ac proles innuba. Ad aras 
Omnis suppliciter sexus gemit, omnis et aetas. 
Vos uni in tenebris, sociam quos cernere egestas 
Non patitur. [ucem pudibunda, cietis amaros 
Fletus cum gemitu orantes, stet dulce malorum 
Solamen, vitae innumerae serventur in una. 
Turicremis veluti prunis quum sacra piantur, 
Surgit odoratis nubes altaribus, atque 

. Mille pio ducens glomerata volumina fumo 
Crescit in. immensum, et summi laquearia templi 
Ambiit ascensu; volitans vapor. omnia replet. 
Haud. aliter missae. ardenti tot pectore voces, 
Tot gemitus populorum, iterataque vota. precantum 
lbant ad superas oras, caelumque tenebant. 
Jam Pater omnipotens flecti, et dare pronior aurem 
Visus erat; pulcras humeris aptaverat alas 


———— 

In. terram reditura Salus, cui fida parabat 
Laetitia, et Vigor ire comes, ridensque Venustas: 
Ecce, Beatrici qui primo a limine vitae 

Obtigit aetherius custos, neque casibus usquam 
Defecit dubiis, studio potiora rogandt 

Divinum accessit solium, et sic farier orsus: 

O Pater, o vitae mortisque aeterna potestas, 

Qui caelum et terram, qui tristia, regna gubernans 
Fines cuique suos, poenasque ac praemia ponis; 
Haec, quam mortales propriam sibi longius optant, 
Me duce tergeminas partes, quas ipse dedisti, 
Egit, progenies, conjux et regia mater. 

Nunc arces ineat superas, et coetibus, oro, 
Caelicolum accedat, jussique fideliter actu 

Functa, ministerii extremo jam gaudia pacis 
Promissae accipiat. Quos a puerilibus annis, 

Et quantos tulerit casus, ut pectore toto 

Foverit invictae caelestia. semina mentis, 

Jpse tenes. Neque enim tranquilla in pace, vel urbe 
Natali et notae tectis regalibus aulae, 

Sed patria extorrem, circumque tonantibus armis, 
KEduci, et rebus voluisti assuescere duris. 

Hinc cea vis animo humanis interrita damnis, 
Qua. veteres aequavit non. semel heroinas ; 

Hinc fluxas contemnere opes, contemnere honores, 
Quaerere te solum, te solum edocta. timere: 

Hinc tibi cuncta ferens accepta. in. culmine rerum 
Süpremo, veluti indignam et ^il tale merentem 
Pulveris exigui partem, sternebat humi se, 

Ut te cujus eunt nutu, nutu omnia cessant, 
Atque tua. efferret. sublàni munera laude. 

Sic fore sollicitis jucunda parentibus olim 

Jam spes, exsilii et saecli. lenimen. iniqui, 
Affulsit, simul ac facilem videre puellam 

In primum virtutis iter, quacumque vocarent, 

Se dare, cumque illis alacrem contendere cursu, 
Quosque paterna domus, quos et materna beatas 
Protulit ad. sedes, et Roma altaribus auget. 

Quid referam inde novis quantum virtutibus usque 
Creverit eximio dignissima principe, junctam 

Cui thalamo et sanctae voluisti foedere vitae? 

Quae pietas; quam rara fides; quae cura pudorem 
Cum forma. egregia nodo sociavit amico! I 
Quam sincerus amor, quo conjugis ipsa labores 
Leniit, imperiique leves effecit habenas! 

Obvia quin etiam certae pro compare morti 

Tela per et flammas, hora poscente, ruisset ; 

Ni meliore via quaecumque pericula caro 

Avertat capiti, dum sanctis anzia votis 

Nocte die vacat, et tutelam arcessit ab alto. 

Regali exemplo moniti retulere minores 

In melius cultum. atque jugalis munia vitae. 

Sed nihil e titulis tot habet sua gloria, majus, 
Quam quod per geminas divino munere natas, 

Ac totidem juvenes maternum nomen adepta, 
Terreni hos regni, regni caelestis honore 
Praestiterit dignos. Namque ipsa et mater et altriz, 
Ab latere ipsa operum rectriz, morum ipsa magistra 
Non luxu solvit, studiis duravit honestis: 
Relligione animum firma, cohibere, priusque 

Se regere imperio quam alios, atque altius omni 
Exseruisse caput vitio, virtute tuentes 

Magna, non fastu magnae decora inclita. stirpis 
Admonuit, fecitque simul; sic credita natis. 
Jam populi cedant; quos terrae debuit, annos 
TImplevit ; parcant seras urgere querelas ; 

Nec requiem fessae, neque aperti limina caeli 
Invideant. Hic illa bonis majoribus aucta 

Non ope destituet priscos et amore clientes. 
Praeterea, subolem cernant, solatia luctus ; 
Omnis in hac genetrix illis post. funera. vivet. 
Si tardum haec faciunt nondum bene nota. levamen ; 
Át superat princeps, quo experti sospite norunt 
Nusquam posse aliquid communi deesse. saluti. 
Talibus oranti, quae clarum servat olympum 

Turba Beatrici cognato a sanguine juncta, 

Hinc atque hinc aderant. densi, cupidique favendi 

Extulerant palmas, atque addere plura volebant ; 

Quum simul ipsi, omnesque Dei £ncipientis ab ore 

Caelicolae pendent venerabundi, tremit aether: 

Nil opus ulterius; dabitur quod poscitis; et nunc 

Stat nostra, «£L semper, caussa a, meliore voluntas. ^ 

Nec mercede tamen, mortalia vota carebunt ; 

Nam data si repeto, non inferiora reponam. 

At tu dilectam revola miseratus alumnam, 

Cui praesens animos addas im morte, novumque 

Altius inspires patriae caelestis amorem, 

Quo magis humana, decedere gaudeat ora, 

Et peragat, quae summa manent, certamina, victrix. 

Dixerat. llle potens voti se mittit ab axe 

Stellifero, citiusque, animo quam fingimus ipsi, 

Constitit in terra, neque differt. jussa. minister. 

Quam tibi laetitiam, aut grato quas pectore habebas 

Tunc laudes, regina, Deo, quum missa teneres 

Munera, suspiceresque polum in sua templa vocantem? 

Non, ita laetatur quum fessus navita portum, 

Aut exsul patriam, aut sitiens cerva aspicit undam. 
- Interea. jam freta Deo, jam laeta laborum, 

Quos passa et patitur, matrona, augusta. futuri 

Discidii dat signa suis. Quem cedere ab aegra 

Non oriens, non occiduus sol viderat, adstat, 

Et tacito vir alit corde insanabile vulnus: 

Effusi in lacrimas, communia pignora, circum 

Stant nati. Unus abest svumero, isque profectus ab oris 

Usque Borystheniis jam cursu adventat- anhelo. 

Quo, miser? heu! matris funus, non ora videbis. 

llla. autem. prohibet. gemitus, mulcetque dolentes 

Oblata ipsius morientis imagine Christi: 

Extremos monitus, extrema dat oscula, et orat 

Absenti referant pro se, reddantque fideles. 

Hic vero et vultum et totum mutata colorem, 

Divinam veluti. speciem ac venerabile lumen 

Induerit, major mortali apparuit ore. 

O, quod sancla moves, Pietas, da pandere dignum 

Aurea. Christiadum revocari ad tempora factum. 
En magnus cum prole genu Franciscus utroque 
Uzorem ante suam nixus, similisque roganti. 
Quid. cupiant moribunda agnovit; quaque potest vi 
Attollit dextram, fingitque per aéra formam 

Ter crucis in pronos, terque illis fausta precatur. 
Jam felix, quamvis inconsolabile nobis : 

Interea. desiderium. luctumque relinquas, 

I vinclis animam membrisque eruta. Beatriz, 

Quo Deus invitat, tutamque adducit amicus 
Pennipotens. Viden? Haud segnis tibi regia caeli 
Fulgentes aperit portas, tibi sidera. plausu 

Ingenti resonant, consanguineusque propinquat 
Laetus, et ante omnes fert obvius oscula coetus. 
Quas habet aerumnas, quae terra pericula, functae 
Nunc tibi parta salus vera, et pax inscia. finis. 
Gaude sorte tua, neque nostrae oblivia ducas. 

At, quando frueris sine nube Deo, atque profaris 
Gratior et coram, fer publica vota juvaque. 

Yivat. Franciscus feliz longumque superstes 

Cum subole, ut nobis in te quod flemus ademptum, 
Id salvum innumeros annos potiamur in illis. 


IoaN. BAPT. TARASCONI 
Presbyteri Regiensis 

